Diari Oficial de la Generalitat Valenciana


Sumari del DOGV 3446, del 03-03-1999 (1999/1752)

ACORD de 23 de febrer de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Moncofa.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/1752


Data del document
:   23-02-1999

Organisme emissor
:   Conselleria de Presidència

Tipus de document
:   Acord

Descriptors 

:   * Moncofa
    * expropiació
    * administració local

ACORD de 23 de febrer de 1999, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Moncofa. [1999/M1752]
  
El Govern Valencià, en la reunió del dia 23 de febrer de 1999, adoptà l'acord següent:
  
L'Ajuntament de Moncofa, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de Construcció de la Carretera Provincial Chilches-Moncofa, 1a fase.
  
Aquesta declaració d'urgent ocupació es justifica per les raons següents:
  
Es considera necessària i urgent l'ocupació per a la construcció de la carretera, en no poder demorar-se la seua construcció, per estar inclosa en els plans i pressupostos de la Diputació Provincial de Castelló i haver-se d'executar en el present exercici.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no presentant-se al·legacions. Hi consten l'aprovació del projecte d'obres, l'acta de replantejament i la retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a expedient d'expropiació forçosa, instruït per l'Ajuntament de Moncofa, per a l'execució del Projecte de Construcció de la Carretera Provincial Chilches-Moncofa, 1a Fase.
  
Relació de béns afectats
  
Propietària: senyora Teresa Ballester Masiá.
  
Parcel·la: 169.
  
Polígon: 6 de Moncofa.
  
Superfície: 684 m².
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiadora, les al·legacions pertinents, a fi d'esmenar les possibles errades que s'hagen comés en relacionar els béns afectats per l'ocupació urgent.
  
Contra aquest acord, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de lŽendemà de la seua publicació en el DOGV, de conformitat amb allò establit als articles 48 i 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que els interessats puguen utilitzar qualsevol altra via que estimen oportuna.
  
València, 23 de febrer de 1999
  
El conseller secretari del Govern Valencià, en funcions,